— 99,9% нашых вернікаў, напэўна, і так у сваім жыцці не бачылі ніводнага канстанцінопальскага прыхода і ніводнага канстанцінопальскага святара. Многія і ўласныя храмы — не часта бачаць. Перш за ўсё адчуюць змены людзі, якія былі задзейнічаны ў багаслоўскіх дыялогах, царкоўнай дыпламатыі, міжнародных канферэнцыях, арганізацыі экскурсій і пілігрымак. Разрыў еўхарыстычных зносін з цэрквамі Канстанцінопальскага Патрыярхату пэўным чынам паўплывае на навукова-багаслоўскае жыццё нашай краіны, паколькі яна была шчыльна ўцягнута ў некаторыя міжнародныя багаслоўскія праекты. Але ёсць і проста людзі, якія перажываюць за жыццё Царквы, за яе лад і дабрабыт: усё роўна, падарожнічаючы або ведучы аседлы лад жыцця.